En cada edició de la Setmana Europea de la Prevenció de Residus es promou la celebració d'actes comuns a tot Europa, basats en una mateixa metodologia i amb l'objectiu comú d'augmentar el seu impacte real en la prevenció de residus.
Sabíeu que per fabricar un telèfon intel·ligent de menys de 200 grams i incloure un petit paquet, es produeixen uns 86 quilograms de residu?
El que veieu no és sempre el veritable pes...
"Residus invisibles" es refereix a la gran quantitat de residus generats durant el procés de fabricació dels productes.
Una gran part dels residus invisibles no es poden reciclar i acaben en abocadors i incineradores.
Juntament amb la petjada de residus, hi ha també l'impacte generat pel Co2 i un cost carregós per al clima.
Per a una producció i consum sostenibles, els productes han de tenir una vida útil més llarga, ser més fàcils de reparar i reciclar i, en definitiva, ser completament no tòxics el dia que es reciclen.
L'augment de la vida útil del producte redueix la necessitat de nova producció i per tant la quantitat de residus produïts a través de la fabricació.
La prevenció de residus és el primer esglaó de la jerarquia de residus, reduir la generació de residus no és només una obligació legal, sinó una necessitat social, econòmica i ambiental.
Adoptar nous mètodes i processos productius, potenciar hàbits de consum més sostenibles, emfatitzar comportaments més respectuosos amb el nostre entorn són prioritats per a la Setmana Europea de la Prevenció de Residus.
Enguany encarem aquests reptes posant l'accent a l'educació i la comunicació, un camí clau i essencial per arrelar uns hàbits sostenibles, encoratjar a ciutadans i empreses a integrar els criteris d'ecodisseny en la oferta i la demanda de productes i serveis.
L'educació i la comunicació són claus per conscienciar que el millor residu és aquell que no es genera.
Hem d'educar i comunicar per mostrar l'impacte que tenen els residus mal gestionats al medi ambient.
El planeta i els recursos són finits, hem de buscar maneres de produir i consumir de forma més sostenible, vers una economia circular, en equilibri amb el nostre entorn.
Us engresquem a presentar noves campanyes, metodologies i eines o materials per diferents públics objectius centrats en millorar la comunicació i l'educació en la prevenció de residus.
Posem el repte en compartir, aprendre i millorar les diverses estratègies per conscienciar de forma amplia, efectiva i eficient en la prevenció de residus.
El dia 17 de novembre del 2018 es celebra el dia de la prevenció de residus perillosos.
Reduir la perillositat dels residus per evitar efectes nocius en els éssers vius i el medi ambient, és una mesura en la prevenció de residus, esglaó prioritari de la jerarquia de gestió de residus d'acord amb la Directiva Europea de Residus i el Precat2020.
Reduir o restringir l'ús de substàncies perilloses és també un requisit previ per a l'establiment d'una economia circular, ja que afavoreix la recirculació de materials, simplifica el procés per establir una simbiosi industrial en un territori i permet reduir els costos de la recollida selectiva i del procés de reciclatge dels residus.
El dia 18 de novembre del 2017 es celebrarà el dia temàtic de la prevenció sota el lema "Donem-li una nova vida".
L'objectiu és mostrar estratègies i accions centrades en allargar la vida dels productes des de la reutilització i la reparació.
Es promouran mercats d'intercanvi o de segona mà, tallers per aprendre a reparar, tallers per personalitzar objectes, campanyes per promoure la donació de recursos d'empreses cap a entitats socials, visites i portes obertes a centres i deixalleries que promouen la reutilització... accions amb una vocació comuna: donar una nova vida!
El dissabte 19 de novembre de 2016 es celebrarà el dia temàtic de la prevenció de residus d'envasos a tot Europa.
A Catalunya es promouran activitats com per exemple tallers d'ecodisseny d'envasos, accions per promoure els envasos reutilitzables, accions per evitar el sobreenvasat, campanya de promoció de l'ús d'envàs porta-viandes a l'escola i a la feina, berenars o festes sense envasos d'un sol ús, etc.
El dissabte 21 de novembre de 2015 es va celebrar el dia temàtic de la prevenció centrat en la Desmaterialització: Fer més amb menys!
L'ús de menys materials es tradueix directament en una menor producció de residus i en una major eficiència en l'ús dels recursos.
I a tot Catalunya s'organitzen activitats per promoure l'economia col·laborativa.
Un nou enfoc pels mercats de segona mà o d'intercanvi, tallers de reparació i reutilització... compartim per reduir!
Fomentem serveis i accions que ens vinculin al territori (fomentar el servei de les biblioteques, regalar cultura si promous el regal immaterial, socialització de llibres a les escoles...), tallers d'ecodisseny o nous materials, etc. A continuació trobareu tot el material per poder promocionar, organitzar i quantificar el que podem evitar en un dia.
El dissabte 22 de novembre de 2014 es va celebrar el dia temàtic de la prevenció del Malbaratament Alimentari i organitzant a tot Catalunya activitats per promoure-la: tallers d'aprofitament de sobrats, auditories a les escoles, recollida d'excedents comestibles per entitats socials, etc. A continuació trobareu tot el material per poder promocionar, organitzar i quantificar el que podem evitar llençar en un dia.
El dissabte 16 de novembre de 2013 es va celebrar el dia temàtic de la Reutilització, organitzant-se a tot Catalunya activitats per promoure-la: mercats de segona mà, mercats d'intercanvi, maratons de reparadors, activitats de re-creació, fires i tallers de reparació, recollida de roba/joguines/electrodomèstics, etc. Aquí trobareu tot el material per poder promocionar, organitzar i quantificar el nombre d'objectes reparats i reutilitzats en un dia.
Fitxes específiques del Dia de la Reutilització: de la 48 a la 55.